**World of Warcraft: Cataclysm** (*tai lyhyemmin* **Cata**, ennen varsinaisen nimen olemassaoloa, peliä kutsuttiin nimellä ***World of Warcraft: Worldbreaker*** työntekijöiden välillä) on kolmas lisäosa *World of Warcraft* -nettiroolipelille. 4. lokakuuta 2010 Blizzard ilmoitti, että lisäosa julkaistaan 7. joulukuuta ja sen hinnaksi tulee 34,99 € (keräilyversio 69,99€).

Cataclysmin suljettu beetatestaus käynnistyi 30. kesäkuuta 2010. Lisäosa on poistunut samalla NDA-tilasta, joten kaikkien uusien virallisesti julkistamattomien tietojen esittäminen julkisesti on laillista.

Lisäosa uudistaa vanhan pelin, tuoden siihen kaksi uutta rotua, worgenit ja hiidet (engl. *Goblins*), sekä uusia luokkia vanhoille roduille. Se myös uudistaa vanhan maailman luonnonmullistuksilla, jolloin pelaajat voivat lentää vanhassa Azerothissa. Vanha tasokatto nousee 85:teen, eli viisi tasoa.

Pelaaminen
----------

Pelaajien tasokatto nousee 80:stä 85:een. Azerothin kaksi mannerta Itäiset kuningaskunnat ja Kalimdor käyvät läpi suuret muutokset, *Cataclysm* aukaisee uudet alueet käyttöön: Hyjal-vuori (engl. *Mount Hyjal*), vedenalainen maailma Vashj'ir, Deepholm, Uldum ja Twilight Highlands.

Uusia instansseja, joista osa sijoittuu täysin uudelle alueelle, Elemental Planeen (suom. *Elementaalitaso*), maailmaan, jonne titaanit kauan sitten vangitsivat elementaalit. Vanhat instanssit, kuten Shadowfang Keep ja Deadmines saavat uudet HC-versiot tason 85 pelaajille. Kaksi uutta taistelukenttää: *Twin Peaks* ja Taistelu Gilneasista (engl. *Battle for Gilneas*). Uusi PvP-alue on tason 85 pelaajille: Tol Baradin vankilasaari.

Uutta toissijaista ammattia, arkeologiaa, voidaan hyödyntää mm. aarteiden etsinnässä. Pelaajat voivat käyttää lentäviä ratsujaan Kalimdorissa ja Itäisissä kuningaskunnissa.

Kiltakehitys ja kiltasaavutukset ovat uusia. Uusia raideja kuten *Blackwing Descent*, *The Bastion of Twilight*, *Throne of the Four Winds*, *Firelands* (päivitys 4.2) ja *Dragon Soul* (päivitys 4.3). Aikojen luolan (engl. *Caverns of Time*) kautta pääsee nyt myös Muinaisten sotaan (engl. *War of the Ancients*).

Uusi Reforging-kyky, jolla pelaaja kykenee muuttamaan varusteiden arvoja kuten Enchanting-ammatilla.

Grafiikan tasoa on nostettu, vesi muutettu aidomman näköiseksi ja sekä Auringon että muiden valon lähteiden heijastusefektiä lisätään.

### Uudet rodut

Kuten *World of Warcraftin* ensimmäinen lisäosa *The Burning Crusade*, *Cataclysm* tuo peliin kaksi uutta pelattavaa rotua. Yhden Liittoumalle: worgenit legendaarisesta Gilneasin kuningaskunnasta ja yhden Laumalle: hiidet Kezanin saarelta.

#### Worgenit

Worgenit ovat villejä susihirviöitä joiden nimi herättää pelkoa. He olivat yöhaltioita, jotka oli muutettu susihirviöiksi puolijumala Goldrinnin hampaasta tehdyn Elunen viikatteen avulla. Heidät karkotettiin Smaragdiuneen, josta arkkimaagi Arugal on vapautti heidät taistelemaan hänen rinnallaan, mutta worgenit eivät suostuneet ja alkoivat levittää kirousta, joka muutti Gilneasin ihmisiä myös worgeneiksi. Kirous on saavuttanut pandemian kaltaisen tason, ja viimeiset taistelevat ihmisyydestään. Gilneas eristäytyi ulkomaailmasta Toisen sodan jälkeen eroten näin Liittoumasta, mutta Hylättyjen aloitettua maihinnousun aikomuksenaan vallata heidän maansa, tämä kuningaskunta joutuu jälleen kääntymään vanhojen liittolaistensa puoleen. Heille rakennetaan oma kaupunginosa yöhaltioiden pääkaupunkiin Darnassukseen (lisäosan alkuperäinen suunnitelma oli se, että kaupunginosa oltaisiin rakennettu Stormwindiin (suom. *Myrskytuuli*)). Worgenien aloitusalue katoaa ajan myötä. Pelaaja voi valita esiintyykö worgenin vai ihmisen muodossa, mutta taistelussa hän muuttuu worgeniksi.

**Hahmoluokat**

* Kuolonritari (engl. *Death Knight*)
* Druidi (engl. *Druid*)
* Metsästäjä (engl. *Hunter*)
* Maagi (engl. *Mage*)
* Pappi (engl. *Priest*)
* Roisto (engl. *Rogue*)
* Manaajavelho (engl. *Warlock*)
* Soturi (engl. *Warrior*)

#### Hiidet

Kolmannen sodan lopulla hiidet tekivät aseita molemmille, Laumalle ja Liittoumalle. Nyt kuitenkin he päättävät puolensa. Kezanin saaren hiidet joutuivat jättämään kotisaarensa, jossa purkautui tulivuori ja merellä he haaksirikkoituivat Kadonneille saarille (engl. *Lost Isles*). Kezanin saaren hiidet ovat huomanneet uuden vihollisen, Liittouman, ja liittyivät vanhoihin ystäviin, Laumaan, jotka auttoivat heitä selviytymään. Lauman hiidet eivät ole tekemisissä vanhoissa hiisien kylissä, ja vanhat kylät (esimerkiksi Gadgetzan) ottavat molemmat vieläkin neutraalisti vastaan.

**Hahmoluokat**

* Kuolonritari
* Metsästäjä
* Maagi
* Pappi
* Roisto
* Shamaani (engl. *Shaman*)
* Manaajavelho
* Soturi

### Uudet yhdistelmät

*Cataclysm* tuo peliin uudet mahdolliset hahmoluokkayhdistelmät vanhoille roduille.

Tarina
------

**Varoitus:  Seuraava kirjoitus paljastaa yksityiskohtia juonesta.**
Tarina sijoittuu aikaan kolme vuotta toisen lisäosan, *Wrath of the Lich Kingin*, jälkeen. Lich-kuningas on kuollut ja voitokkaat sankarit palaavat kotiin mutta juhlan sijasta heitä odottaa raamatuksellinen hävitys, mantereet ovat repeilleet ja osa rannikkoalueista on vajonnut meren syliin. Tuttu Azeroth ei ole enää entisellään. *Warcraft II:sta* tuttu Deathwing on odottanut kauan ja on nyt palaamassa Azerothin pinnalle syvältä maan alapuolelta. Hänen paluunsa aiheuttaa maankuoren mullistumia josta seuraa monien alueiden ulkonäön muuttuminen pysyvästi.

**Juonipaljastukset päättyvät tähän.**

Vanha maailma
-------------

Luonnonkatastrofit ovat tuhonneet alueita itsessään ja Liittouman ja Lauman vanhat kaunat palautuvat muistiin. (kiitos Lauman uuden johtajan Garrosh Hellscreamin) Alkaa uusi taistelu maan herruudesta mm. Ashenvale siirtyy lähes kokonaan Lauman omistukseen ja Barrenssista voi löytää Liittouman leirejä. Useat alueet ovat kokeneet kovia, mutta jossain on rehevöitynyt.

Lähteet
-------

1. ↑
2. ↑  4.10.2010 - Cataclysm julkaistaan 7. joulukuuta! *G.E.N - Goblin Explosives Network*.  4.10.2010.  Arkistoitu 27.12.2010. Viitattu 5.10.2010. (suomeksi)
3. ↑  Blizzard Entertainment - Blizzard Entertainment Begins Closed Beta Test for World of Warcraft®: Cataclysm™ (englanniksi) Viitattu 1. heinäkuuta 2010.
4. ↑  World of Warcraft: Cataclysm - Game Features *worldofwarcraft.com*.  Arkistoitu 7.8.2010. Viitattu 24.8.2009. (englanniksi)
5. ↑  Worgen - Game Guide - World of Warcraft

Aiheesta muualla
----------------

* World of Warcraft Euroopan Cataclysm sivu (Arkistoitu – Internet Archive) (englanniksi)
* WoWWikin artikkeli Cataclysmistä (englanniksi)

*Warcraft*

|  |  |
| --- | --- |
| ***Warcraft*** | *I: Orcs & Humans* • *II: Tides of Darkness* (*Beyond the Dark Portal*) • *Adventures: Lord of the Clans* (peruttu) • *III: Reign of Chaos* (*The Frozen Throne*) • *Hearthstone* • *III: Reforged* |
| ***World of Warcraft*** | *World of Warcraft* (*Classic*) • *The Burning Crusade* • *Wrath of the Lich King* • Cataclysm • Mists of Pandaria • Warlords of Draenor • Legion • Battle for Azeroth *•* Shadowlands *•* Dragonflight |
| **Pöytäpelit** | *Warcraft*-roolipeli • *World of Warcraft*-lautapeli • *World of Warcraft* -keräilykorttipeli |
| **Sarjakuvat** | *Auringon kaivo* -trilogia • *World of Warcraft • Legendat* |
| **Muut** | *Defense of the Ancients* • Elokuva |
| **Universumi** | Hahmot (Arthas Menethil • Illidan Stormrage • Thrall) • Maailmat ja paikat • Rodut ja ryhmittymät |